IRPC ตัวเต็งขึ้น SET50 จับตาประกาศงบฯ ไตรมาส 1 วันนี้ กวาดกำไร 5 พันลบ.
IRPC ตัวเต็งขึ้น SET50 รอบครึ่งหลังปี 2564 พร้อมจับตาประกาศงบฯ ไตรมาส 1/64 วันนี้ ลุ้นกวาดกำไร 5 พันลบ. ฟื้นตัวขึ้นอย่างโดดเด่น รับสต๊อกน้ำมันหนุน
IRPC ตัวเต็งขึ้น SET50 รอบครึ่งหลังปี 2564 พร้อมจับตาประกาศงบฯ ไตรมาส 1/64 วันนี้ ลุ้นกวาดกำไร 5 พันลบ. ฟื้นตัวขึ้นอย่างโดดเด่น รับสต๊อกน้ำมันหนุน
11 พ.ค. 2564

บล.คิงส์ฟอร์ด ระบุในบทวิเคราะห์ (29 เม.ย.2564) ว่า บริษัท ไออาร์พีซี จำกัด (มหาชน) หรือ IRPC มีแนวโน้มไตรมา 1/2564 คาดผลการดําเนินงานฟื้นตัวเด่น โดยมีกําไรสุทธิที่ประมาณ 5 พันล้านบาท เพิ่มขึ้นจากไตรมาสก่อนหน้า,เทียบช่วงเดียวกันของปีก่อนปัจจัยหนุนหลักๆ จากบันทึก Stock Gain
ขณะที่ผลการดําเนินงานหลัก Market GIM ที่จะเพิ่มขึ้นมาที่ราว US$13/bbl ได้แรงหนุนจาก Spread ผลิตภัณฑ์ปิโตรเคมีทั้งสายสไตรีนิกส์(ABS) และโอเลฟินส์(PP) รวมถึงกลุ่ม Lube Base แม้จะมีการเลื่อนปิดซ่อมโรงกลั่น ADU1 20 วัน จากไตรมาส 2/2564 มาเป็นไตรมาส 1/2564
ส่วนแนวโน้มกําไรปกติในไตรมาส 2/2564 ฟื้นตัวต่อได้ค่าการกลั่นทยอยปรับเพิ่มขึ้น และส่วนต่างราคาปิโตรเคมีที่อยู่สูงในเดือน เม.ย. พร้อมประเด็นพวกจากการเก็งเข้าดัชนี SET50 รอบครึ่งปีหลัง แนะนำ “ซื้อเก็งกําไร” ราคาเป้าหมาย 4.20 บาท
ส่วน ทีมกลยุทธ์บริษัทหลักทรัพย์โนมูระ พัฒนสิน ได้คำนวณหุ้นเข้า/ออกห้นุ SET50-SET100 สำหรับงวดครึ่งปีหลังปี 2564 ก่อนที่ตลาดจะประกาศการคัดเลือกหุ้น เข้าออกรอบนี้ในช่วงกลางเดือน มิ.ย.2564 และมีผลเริ่มใช้ 1 ก.ค. 2564 สำหรับผลการคำนวนในรอบนี้ใช้ข้อมูลตั้งแต่ 1 ธ.ค. 2563 – 5 พ.ค. 2564 (ยังเหลือข้อมูลอีกราว 1 เดือน) ดังนั้นผลของการคาดการณ์น่าจะมีความใกล้เคียงสูง ซึ่งคาดว่าบทวิเคราะห์ฉบับนี้ จะช่วยให้นักลงทุน นำไปปรับกลยุทธ์การลงทุนล่วงหน้าได้ จึงเป็นที่มาของกลยุทธ์การลงทุน SET50-SET100 Play โดยมีรายละเอียดดังนี้
โดยหุ้นที่คาดว่าจะเข้า SET50 รอบนี้มี 4 บริษัท คือ STGT, KEX, IRPC, STA
หุ้นที่คาดว่าจะหลุด SET50 รอบนี้ 4 บริษัท คือ AWC, HMPRO, TOA, VGI
หุ้นที่คาดว่าจะเข้า SET100 รอบนี้มี 9 บริษัท คือ STGT, KEX, RCL, SAK, PSL, PTL, SYNEX, SINGER, ICHI
หุ้นที่คาดว่าจะหลุด SET100 รอบนี้ 9 บริษัท คือ AWC, BCPG, BPP, HMPRO, MBK, TOA, TPIPP, TTW, WHAUP
ด้าน บล.ไทยพาณิชย์ ระบุในบทวิเคราะห์ (27 เม.ย.) ว่า คาดการณ์ผลการดำเนินงานงวดไตรมาส 1/64 ของ IRPC (ประกาศ 11 พ.ค.)  จะฟื้นตัวอย่างแข็งแกร่ง สู่ระดับ 5.3 พันล้านบาท โดยได้รับปัจจัยหนุนจากสต๊อกจำนวนมาก และ market GIM ที่ดีขึ้น เพราส่วนต่างราคาผลิตภัณฑ์ปิโตรเคมีเพิ่มขึ้น ผลการดำนเนงานที่ฟื้นตัวขึ้นจะเป็นปัจจัยกระตุ้นราคาหุ้นในระยะสั้น แต่โมเมนตัมขาขึ้นอาจจะไม่สามารถเกิดขึ้นได้ตลลอดปีนี้เมื่อพิจารณาจากความผันผวนของราคาน้ำมัน อีกทั้งยังต้องใช้เวลาอีกสักระยะหนึ่งกอนที่โครงการลดต้นทุนจะเป็นผล ยังคงเรทติ้ง IRPC ที่ NEUTRAL ด้วยราคาเป้าหมาย 4.20 บาท/หุ้น